© Красимир Юскеселиев Архив

Най-мащабните учения на НАТО тази година Noble Jump (NOJP 17) ще се състоят през юни на територията на Гърция, България и Румъния. Това предаде БТА, позовавайки се на съобщение на министерството на националната отбрана на Румъния.

Целта на маневрите е да се демонстрира, че силите на алианса са в състояние в най-кратки срокове да бъдат дислоцирани в потенциална кризисна зона. В Румъния силите за свръхбързо реагиране на НАТО ще бъдат разположени в Чинку в централния окръг Брашов.

В ученията ще участват 11 страни-членки на НАТО - Албания, България, Великобритания, Гърция, Испания, Латвия, Холандия, Норвегия, Полша, Румъния и САЩ.